กรมทหารพรานที่ 33

กรมทหารพรานที่ 33 (อักษรย่อ: กรม ทพ. 33; 33rd Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ ดูแลอำเภอบันนังสตาและอำเภอกรงปินัง ซึ่งมีกองบัญชาการอยู่ที่ค่ายสมเด็จพระเอกาทศรถ อำเภอเมืองพิษณุโลก จังหวัดพิษณุโลก และมี พันเอก สุริยา ผาสุข เป็นผู้บังคับหน่วยเฉพาะกิจกรมทหารพรานที่ 33
ปัจจุบัน หน่วยเฉพาะกิจกรมทหารพรานที่ 33 ได้เข้าร่วมปฏิบัติภารกิจในพื้นที่จังหวัดยะลา

**เหตุการณ์สำคัญ**
จากมติคณะรัฐมนตรีเมื่อวันที่ 3 พฤษภาคม พ.ศ. 2554 เนื่องด้วยความไม่สงบในชายแดนภาคใต้ของประเทศไทย ทางกระทรวงกลาโหมได้มอบหมายให้กองทัพภาคที่ 3 จัดตั้งกรมทหารพรานที่ 33 เพื่อทดแทนกองกำลังหลักจากกองทัพภาคที่ 3 ที่ทยอยถอนกำลัง
ซึ่งในปี พ.ศ. 2557 ชาโน แพมเบอร์เกอร์ นักแสดงลูกครึ่งไทย–เยอรมัน ได้ทำหน้าที่เป็นอาสาสมัครทหารพราน เป็นระยะเวลา 1 ปี
ส่วนในปี พ.ศ. 2560 หน่วยเฉพาะกิจกรมทหารพรานที่ 33 เป็นหนึ่งใน 5 หน่วยงาน ที่ได้รับการส่งมอบเสื้อเกราะกันกระสุนจากธนาคารไทยพาณิชย์ ซึ่งมาจากการจัดกิจกรรมเดิน–วิ่งการกุศล
ในเดือนมิถุนายน พ.ศ. 2561 ได้เกิดเหตุคนร้ายใช้เครื่องยิงลูกระเบิดเอ็ม 79 ยิงใส่ฐานปฏิบัติการกองร้อยทหารพรานที่ 3311 หน่วยเฉพาะกิจกรมทหารพรานที่ 33 ที่อำเภอบันนังสตา จังหวัดยะลา ส่งผลให้เจ้าหน้าที่ทหารพรานได้รับบาดเจ็บ 2 นาย ซึ่งต่อมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อม ให้ผู้ว่าราชการจังหวัดยะลา เชิญสิ่งของพระราชทานไปมอบแก่ผู้ได้รับบาดเจ็บ
และในเดือนตุลาคม ของปีเดียวกัน อุดม แต้พานิช ซึ่งเป็นศิลปินตลก ได้เดินทางมาให้กำลังใจ และสร้างความสุขแก่ทหารพราน สังกัดหน่วยเฉพาะกิจกรมทหารพรานที่ 33 ที่อำเภอบันนังสตา จังหวัดยะลา
วันที่ 26 กุมภาพันธ์ พ.ศ. 2562 ได้เกิดเหตุคนร้ายลอบวางระเบิดกองร้อยทหารพรานที่ 3311 หน่วยเฉพาะกิจกรมทหารพรานที่ 33 ขณะดูแลความสงบเรียบร้อยในหมู่บ้าน ส่งผลให้อาสาสมัครทหารพราน อังคาร เรือนคำ เสียชีวิตในที่เกิดเหตุ จากเหตุการณ์ดังกล่าว ทางกองทัพภาคที่ 3 ได้สั่งย้ายพันเอก ธีรยุทธ สายยืด ผู้บังคับการกรมทหารพรานที่ 33 ให้กลับไปปฏิบัติหน้าที่ ณ กองบัญชาการช่วยรบที่ 3 (บชร. 3) กองทัพภาคที่ 3 ค่ายสมเด็จพระเอกาทศรถ
ข้อมูลจากสื่อเบนาร์นิวส์ เผยว่า นับตั้งแต่ต้นปีจนถึงเหตุการณ์ดังกล่าว มีผู้ถูกยิงหรือโดนระเบิดจนเสียชีวิตในพื้นที่สามจังหวัดชายแดนภาคใต้อย่างน้อย 32 ราย และได้รับบาดเจ็บอย่างน้อย 30 ราย

**กิจกรรมเพื่อสังคม**
เดือนมกราคม พ.ศ. 2561 สำนักงานกองทุนสนับสนุนการสร้างเสริมสุขภาพ (สสส.) และหน่วยเฉพาะกิจกรมทหารพรานที่ 33 ได้ร่วมจัดกิจกรรมมอบอุปกรณ์กีฬาและชุดหนังสือ ให้แก่โรงเรียนในพื้นที่อำเภอกรงปินังและอำเภอบันนังสตา 14 แห่ง ปีเดียวกันนี้ หน่วยเฉพาะกิจกรมทหารพรานที่ 33 ยังเป็นส่วนหนึ่งในการดูแลคุณภาพชีวิตผู้คนในพื้นที่ เช่น จัดกำลังพลซ่อมแซมบ้านที่ทรุดโทรม รวมถึงจัดหมอเดินเท้า เข้าตรวจสุขภาพและแจกจ่ายยา
ส่วนในเดือนมกราคม พ.ศ. 2562 หน่วยเฉพาะกิจกรมทหารพรานที่ 33 ได้ร่วมกับส่วนราชการในพื้นที่และภาคเอกชน ร่วมสนับสนุนงบประมาณและอุปกรณ์ก่อสร้าง ในโครงการจิตอาสาสร้างบ้านให้แก่ผู้ยากไร้

**โครงสร้าง**
 กองร้อยทหารพรานที่ 3301- กองร้อยทหารพรานที่ 3302 – ร่วมโครงการปลูกป่าเฉลิมพระเกียรติเมื่อปี พ.ศ. 2557- กองร้อยทหารพรานที่ 3303 – ร่วมโครงการสร้างสนามเด็กเล่นเพื่อพัฒนาการเรียนรู้สำหรับเด็กเมื่อปี พ.ศ. 2558- กองร้อยทหารพรานที่ 3304- กองร้อยทหารพรานที่ 3305- กองร้อยทหารพรานที่ 3306- กองร้อยทหารพรานที่ 3307- กองร้อยทหารพรานที่ 3308- กองร้อยทหารพรานที่ 3309- กองร้อยทหารพรานที่ 3310- กองร้อยทหารพรานที่ 3311 – อาสาสมัครทหารพราน อังคาร เรือนคำ ทำหน้าที่พลปืนเล็ก- กองร้อยทหารพรานที่ 3312- กองร้อยทหารพรานที่ 3313- กองร้อยทหารพรานที่ 3314- กองร้อยทหารพรานที่ 3315- กองร้อยทหารพรานที่ 3316- หมวดทหารพรานหญิง กรมทหารพรานที่ 33

**สิ่งสืบทอด**
ทหารพรานหญิง สังกัดกรมทหารพรานที่ 33 ได้รับการกล่าวว่าดูเข้มแข็ง ดุดัน แต่ภายในอ่อนหวาน ซึ่งในปี พ.ศ. 2561 ทหารพรานหญิง หน่วยเฉพาะกิจกรมทหารพรานที่ 33 ยังได้ร่วมกับกองร้อยทหารพรานที่ 4714 ช่วยต่อเติมที่พักอาศัย และมอบเครื่องมือการเกษตร ให้แก่ชาวไทยพุทธและมุสลิม ที่ร่วมกันจัดตั้งศูนย์การเรียนรู้เศรษฐกิจพอเพียง

**รางวัลที่ได้รับ**
 พ.ศ. 2559 : สุภารัตน์ ขุนรักษ์ จากหน่วยเฉพาะกิจกรมทหารพรานที่ 33 ได้รับรางวัลชนะเลิศ จากการประกวดธิดาชาวสวน ประจำปี 2559

**บุคคลที่มีชื่อเสียง**
 อาสาสมัครทหารพราน ชาโน แพมเบอร์เกอร์ – นักแสดง- อาสาสมัครทหารพราน อังคาร เรือนคำ – ชาวไทยเชื้อสายกะเหรี่ยง

**ยุทโธปกรณ์**

**ยานพาหนะภาคพื้นดิน**

**อาวุธเล็ก**

**อ้างอิง**

**แหล่งข้อมูลอื่น**
 229987753802272
33
หมวดหมู่:องค์การในจังหวัดพิษณุโลก